Vastsündinu kohta võib võib-olla niipalju öelda, et ta on umbes 7200 kilogrammi raske ehk teiste sõnadega, seal on 90 liiget praegu. Nad on mitme aasta jooksul juba seda tööd teinud tasapisi nii Tartu maleva koosseisus kui ka Tallinna maleva, Toompea malevkonna koosseisus. Kui keegi tahab küsida, kui pikk, siis umbes 200 kilomeetrit ehk Tartust Tallinnasse. Kogu Eestit veel ei kata, aga ma usun, et eraldi  üksusena saab Küberkaitseliit ulatuma üle kogu Eesti ja sellise organisatsioonina, mis on üles ehitatud 2007. a kogemusele, kus sai väga selgeks, et küberkaitse ei saa olla ainult kitsalt Kaitseministeeriumi vastutusala, see peab olema kõikide riigiasutuste ühise jõupingutuse objektiks.